《辘轳金井》
清代·王时翔

糁空梅雨，酿琼浆万颗，炎精金铸。重压低枝，灿黄珠如许。

上林铸注。号卢橘、几人遗误。旁拂高临。清词最爱，谢瞻之赋。

毛公旧坛西路。似永安禅舍，渺在何处。花下桥边，闭门人又去。

年年摘取。也应厌、故园长住。磊落京都，何时恣剥，华林四榭。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。